ⵜⵓⵜⵍⴰⵢⵜ ⵜⴰⵏⵉⴱⵓⵏⵜ

ⵜⵓⵜⵍⴰⵢⵜ ⵜⴰⵏⵉⴱⵓⵏⵜ (ⵙ ⵜⵏⵉⴱⵓⵏⵜ: 日本語 ⵏⵉⵀⵓⵏⴳⵓ) ⵜⴳⴰ ⵢⴰⵜ ⵙⴳ ⵜⵓⵜⵍⴰⵢⵉⵏ ⵏ ⵓⴳⵎⵓⴹ ⵏ ⵜⴰⵣⵉⵜ, ⵙⵙⴰⵡⴰⵍⵏ ⵜⵜ ⵏⵉⴳ ⵏ 125 ⵏ ⵓⵎⵍⵢⵓⵏ ⵏ ⵎⴷⴷⵏ, ⴰⵎⴰⵜⴰ ⵏⵏⵙⵏ ⴳ ⵏⵉⴱⵓⵏ ⵏⵏⴰ ⴳ ⵜⴳⴰ ⵜⵓⵜⵍⴰⵢⵜ ⵜⴰⵏⴰⵎⵓⵔⵜ. 

ⴳ ⵜⵏⵉⴱⵓⵏⵜ, ⵉⵙⵎ ⵏ ⵏⵉⴱⵓⵏ ⵉⴳⴰ ⵜ ⵏⵉⵀⵓⵏ (日本), ⴷ ⵜⵓⵜⵍⴰⵢⵜ ⵜⴰⵏⵉⴱⵓⵏⵜ ⵇⵇⴰⵔⵏ ⴰⵙ ⵏⵉⵀⵓⵏⴳⵓ (日本語) (ⴰⵏⴰⵎⴽ ⵏ ⵡⵓⴹⴼⵉⵕ -ⴳⵓ ⵉⴳⴰ ⵜ ⵜⵓⵜⵍⴰⵢⵜ). ⵜⵉⴳⵓⵔⵉⵡⵉⵏ ⵏⵉⴱⴱⵓⵏ ⴷ ⵏⵉⴱⴱⵓⵏⴳⵓ, ⴷⴰ ⵜⵜⵓⵙⵎⵔⴰⵙⵏⵜ ⴰⵡⴷ ⵏⵉⵜⵏⵜⵉ; ⵙⴳ ⵏⵉⴱⴱⵓⵏ ⴰ ⵙⴳ ⴷ ⵜⴷⴷⴰ ⵜⴳⵓⵔⵉ ⵏⵉⴱⵓⵏ ⴳ ⵜⵎⴰⵣⵉⵖⵜ. 

ⵜⴰⵏⵉⴱⵓⵏⵜ ⵜⵙⵙⵎⵔⴰⵙ ⴽⵕⴰⴹ ⵉⵏⴳⵔⴰⵡⵏ ⵏ ⵜⵉⵔⵔⴰ ⵥⵍⵉⵏⵉⵏ: ⵀⵉⵔⴰⴳⴰⵏⴰ, ⴽⴰⵜⴰⴽⴰⵏⴰ ⴷ ⴽⴰⵏⵊⵉ. ⵙⵉⵏ ⵉⵣⵡⴰⵔⵏ ⴳⴰⵏ ⵉⵎⵙⵉⵙⵍⵉⵢⵏ (ⴰⵔ ⵎⵎⴰⵍⵏ ⴰⵙⵓⵙⵔⵓ ⵏ ⵜⴳⵓⵔⵉⵡⵉⵏ ⵜⵉⵏⵉⴱⵓⵏⵉⵏ), ⴷ ⵓⴽⴰⵏⵊⵉ ⵉⴳⴰ ⵜⴰⵎⵣⴰⵔⴰⵢⵜ ⵜⴰⵏⵉⴱⵓⵏⵜ ⵏ ⵉⵙⴽⴽⵉⵍⵏ ⵉⵛⵉⵏⵡⵉⵢⵏ (ⴰⵔ ⵎⵎⴰⵍⵏ ⴰⵏⴰⵎⴽ ⵏ ⵜⴳⵓⵔⵉⵡⵉⵏ ⵜⵉⵏⵉⴱⵓⵏⵉⵏ). ⵜⵣⵎⵔⴷ ⴰⴷ ⵜⴰⴼⴷ ⵉⵏⴳⵔⴰⵡⵏ ⴰⴷ ⵏ ⵜⵉⵔⵔⴰ ⵙ ⴽⵕⴰⴹ ⴳ ⵢⴰⵜ ⵜⵡⵉⵏⵙⵜ. 

ⵜⴰⵏⵉⴱⵓⵏⵜ ⵖⵓⵔⵙ ⵎⵔⴰⵡ ⵉⵖⵔⵉⵜⵏ, ⵙⵎⵎⵓⵙ ⵖⵣⵣⵉⴼⵏⵉⵏ ⴷ ⵙⵎⵎⵓⵙ ⴳⵣⵣⵓⵍⵏⵉⵏ, ⵏⵣⵎⵔ ⴰⴷ ⵏⵉⵏⵉ ⵙⵎⵎⵓⵙ ⵏ ⵉⵖⵔⵉⵜⵏ ⵎⵣⴰⵔⴰⵢⵏ ⴳ ⵜⵖⵣⵉ ⵏⵏⵙⵏ. ⵉⵖⵔⵉⵜⵏ ⴰⴷ ⴳⴰⵏ ⵜⵏ: a, i, u, e, o, ⴳ ⵓⴳⵎⵎⴰⵢ ⵉⵎⵙⵉⵙⵍⵉ ⴰⴳⵔⴰⵖⵍⴰⵏ (ⴳⵎⴳ/IPA) ⵜⴻⵜⵜⵢⵓⵔⴰⵏ ⴰⴽⴽⴰ: /a/, /i/, /ɯ/, /e/, /o/, ⴰⵙⵓⵙⵔⵓ ⵏⵏⵙⵏ ⴳ ⵜⵎⴰⵣⵉⵖⵜ ⵉⴳⴰ: ⴰ, ⵉ, ⵓ, , ⵓ (ⴰⵎ ⵓ ⵉⵍⵍⴰⵏ ⴳ ⴰⵥⵕⵓ). ⵜⵉⵖⵣⵉ ⵏ ⵢⵉⵖⵔⵉ ⴷⴰ ⵜⵙⵏⴼⴰⵍ ⴰⵏⴰⵎⴽ ⵏ ⵜⴳⵓⵔⵉ, ⵙ ⵓⵎⴷⵢⴰ: ⵓⵊⵉⵙⴰⵏ (おじさん, ⵄⵎⵎⵉ) ⴷ ⵓⵊⵉⵉⵙⴰⵏ (おじいさん, ⴷⴰⴷⴷⴰ).

ⴰⵎⵣⵔⵓⵢ

ⵜⵉⵏⵜⴰⵍⴰⵢⵉⵏ
ⴰⵎ ⵎⴰⵕⵕⴰ ⵜⵓⵜⵍⴰⵢⵉⵏ ⵜⵉⵏⴰⵎⵓⵔⵉⵏ, ⵍⵍⴰⵏ ⴰⵟⵟⴰⵚ ⵏ ⵜⵏⵜⴰⵍⴰⵢⵉⵏ ⵜⵉⵏⵉⴱⵓⵏⵉⵏ ⵎⵣⴰⵔⴰⵢⵏⵜ ⴳ ⵜⵙⵏⵎⵙⵍⵉⵜ (ⵜⴰⴼⵓⵏⵓⵍⵓⵊⵉⵜ), ⴰⵎⴰⵡⴰⵍ ⴷ ⵜⵊⵕⵕⵓⵎⵜ. ⵙ ⵜⵏⵉⴱⵓⵏⵜ, ⵜⴰⵏⵜⴰⵍⴰ ⵜⴳⴰ ⵜⵜ ⵀⵓⵓⴳⵏ (方言); ⴳ ⵡⴰⵡⴰⵍ ⴰⴽⵓⵢⴰⵙ, ⵎⴽ ⵏⵔⴰ ⴰⴷ ⵏⵙⴰⵡⵍ ⵅⴼ ⴽⵔⴰ ⵏ ⵜⵏⵜⴰⵍⴰ ⵏ ⴽⵔⴰ ⵏ ⵓⴷⵖⴰⵔ, ⴷⴰ ⵏⵔⵏⵏⵓ ⵓⴹⴼⵉⵕ ⴱⵏ (弁) ⵉ ⵢⵉⵙⵎ ⵏ ⵓⴷⵖⴰⵔ ⵏⵏⴰ ⴳ ⵜⴻⵜⵜⵓⵙⴰⵡⴰⵍ, ⵎⴰⵛⴰ ⵉⵎⵙⵏⵜⴰⵍⴰⵜⵏ ⵓⵔ ⵙⵙⵎⵔⴰⵙⵏ ⵛⵉ ⵓⴹⴼⵉⵕ ⴰⴷ.

ⵜⵓⵜⵍⴰⵢⵉⵏ ⵜⵜⵓⵙⴰⵡⴰⵍⵏⵉⵏ ⴳ ⵜⴳⵣⵉⵔⵉⵏ ⵏ ⵔⵢⵓⴽⵢⵓ ⵓⵔ ⴳⵉⵏⵜ ⵜⵉⵏⵜⴰⵍⴰⵢⵉⵏ ⵏ ⵜⵏⵉⴱⵓⵏⵜ, ⴳⴰⵏⵜ ⵜⵓⵜⵍⴰⵢⵉⵏ ⵙ ⵢⵉⵎⴰⵏ ⵏⵏⵙⵏⵜ, ⵉⵙⵎ ⵏⵏⵙⵏⵜ ⵜⵓⵜⵍⴰⵢⵉⵏ ⵏ ⵔⵢⵓⴽⵢⵓ, ⵜⴰⵍⵍⵉ ⴰⴽⴽⵯ ⵉⵜⵜⵢⵓⵙⵙⴰⵏ ⵙⴳⵙⵏⵜ ⵉⵙⵎ ⵏⵏⵙ ⵜⵓⵜⵍⴰⵢⵜ ⵏ ⵓⴽⵉⵏⴰⵡⴰ.

ⵉⵎⴷⵢⴰⵜⵏ
ⵀⵉⵔⴰⴳⴰⵏⴰⵔⵓⵎⴰⵊⵉⵙ ⵜⴼⵉⵏⴰⵖⵜⴰⵙⵓⵖⵍⵜありがとうarigatōⴰⵔⵉⴳⴰⵟⵓⵓⵜⴰⵏⵎⵎⵉⵔⵜ水mizuⵎⵉⵣⵓⴰⵎⴰⵏ島shimaⵛⵉⵎⴰⵜⴰⴳⵣⵉⵔⵜ

ⵜⵉⵔⵔⴰ
ⴷⴰ ⵜⴻⵜⵜⵢⴰⵔⴰ ⵜⵏⵉⴱⵓⵏⵜ ⵙ ⴽⵉⴳⴰⵏ ⵏ ⵉⵙⴽⴽⵉⵍⵏ ⵉⵛⵉⵏⵡⵉⵢⵏ, ⵏⵉⵖ ⵓ ⵎⵉ ⵇⵇⴰⵔⵏ ⴽⴰⵏⵊⵉ (漢字). ⴰⴽⴷ ⵓⴽⴰⵏⵊⵉ, ⴰⵏⴳⵔⴰⵡ ⴰⵏⵉⴱⵓⵏ ⵏ ⵜⵉⵔⵔⴰ ⵉⵙⵙⵎⵔⴰⵙ ⵙⵏⴰⵜ ⵜⵉⵔⵔⴰ ⵜⵉⴼⵉⵔⴰⵏⵉⵏ, ⵀⵉⵔⴰⴳⴰⵏⴰ (ひらがな ⵏⵉⵖ 平仮名) ⴷ ⴽⴰⵜⴰⴽⴰⵏⴰ (カタカナ ⵏⵉⵖ 片仮名).

ⵀⵉⵔⴰⴳⴰⵏⴰ
220px|right|thumb|ⴰⵙⴽⴽⵉⵍ 'ⴰ' ⵙ ⵀⵉⵔⴰⴳⴰⵏⴰ, あ
ⵍⵍⴰⵏ 46 ⵉⵙⴽⴽⵉⵍⵏ ⴳ ⵀⵉⵔⴰⴳⴰⵏⴰ.
ⵙ ⵜⴼⵉⵏⴰⵖⵙ ⵀⵉⵔⴰⴳⴰⵏⴰⴰあⵉいⵓう (e ⴰⵍⴰⵜⵉⵏ)えⵓ (ⵓ ⵉⵍⵍⴰⵏ ⴳ ⴰⵥⵕⵓ, o ⴰⵍⴰⵜⵉⵏ)お

ⴰⵍⵎⵎⵓⴷ ⵏ ⵜⵏⵉⴱⵓⵏⵜ
ⴰⵍⵎⵎⵓⴷ ⵏ ⵜⵏⵉⴱⵓⵏⵜ ⵙⵖⵓⵔ ⵉⴱⵕⵕⴰⵏⵉⵢⵏ ⵉⴱⴷⴰ ⵙⴳ ⵓⵙⵙⵏⵜⵉ ⵏ ⵜⴰⵙⵓⵜ ⵜⵉⵙ ⵜⵥⴰ ⴷ ⵎⵔⴰⵡⵜ (ⵜⵉⵙ 19), ⵎⴰⵛⴰ ⵉⴷⵡⵍ ⴷ ⵉⴳⴳⵓⵜ ⵍⵍⵉⴳ ⵜⵙⵙⵏ ⵏⵉⴱⵓⵏ ⴰⴱⵓⵖⵍⵓ ⴰⴷⵎⵙⴰⵏ ⴳ ⵉⵙⴳⴳⵯⴰⵙⵏ ⵏ 1980, ⴷ ⴰⵙⴼⵔⵓⵔⵜ ⵏ ⵜⴷⵍⵙⴰ ⵜⴰⵏⵉⴱⵓⵏⵜ ⵜⴰⵜⵔⴰⵔⵜ (ⵎⴰⵏⴳⴰ, ⴰⵏⵉⵎⵉ...) ⵙⴳ ⵉⵙⴳⴳⵯⴰⵙⵏ ⵏ 1990.

ⴳ 2003, ⵓⴳⴳⴰⵔ ⵏ 90,000 ⵏ ⵉⵏⵍⵎⴰⴷⵏ ⵉⴱⵕⵕⴰⵏⵉⵢⵏ ⵜⵜⵍⵎⴰⴷⵏ ⴳ ⵜⵙⴷⴰⵡⵉⵏ ⵜⴰⵏⵉⴱⵓⵏⵉⵏ ⴷ ⵜⵏⵎⴰⵍ ⵏ ⵜⵓⵜⵍⴰⵢⵜ ⵜⴰⵏⵉⴱⵓⵏⵜ ⴳ ⵏⵉⴱⵓⵏ, ⴷⵉⴳⵙⵏ 77,000 ⵏ ⵉⵛⵉⵏⵡⵉⵢⵏ ⴷ 15,000 ⵏ ⵉⴽⵓⵔⵉⵢⵏ ⵏ ⵉⴼⴼⵓⵙ. ⴳ ⵜⴳⵍⴷⵉⵜ ⵉⵎⵓⵏⵏ, ⴷⴰ ⵜⴻⵜⵜⴰⵡⵙ ⵜⵎⵙⵎⵓⵏⵜ ⵜⴰⴱⵕⵉⵟⴰⵏⵜ ⵏ ⵜⵣⵔⴰⵡⵉⵏ ⵜⵉⵏⵉⴱⵓⵏⵉⵏ ⵉ ⵜⵣⵔⴰⵡⵜ ⵏ ⵜⵓⵜⵍⴰⵢⵜ ⵜⴰⵏⵉⴱⵓⵏⵜ.

ⵥⵕ ⵓⴳⴳⴰⵔ
 ⵀⵉⵏⵓⵀⵉⵏⵓⵎⵓⵀⵉⵊⵉ
 ⵔⵓⵎⴰⵊⵉ
 ⴰⵙⵓⵙⵔⵓ ⵏ ⵜⵏⵉⴱⵓⵏⵜ
 ⵜⴰⵊⵕⵕⵓⵎⵜ ⵜⴰⵏⵉⴱⵓⵏⵜ
 ⵜⴰⵍⴳⴰⵎⵜ ⵙⵡⴰⴷⵉⵛ ⵏ ⵜⵏⵉⴱⵓⵏⵜ
 ⵔⵢⴰⴽⵓⴳⵓ, ⴰⵣⴳⵣⵍ ⴳ ⵜⵏⵉⴱⵓⵏⵜ

ⵉⵙⴰⵖⵓⵍⵏ